EkBass/fiwiki-20250220-pages-articles huggingface dataset:
Ilkka Tuomisto

Ilkka Tuomisto (s. 19. tammikuuta 1984) on suomalainen vammaisluokissa kilpaillut maastohiihtäjä. Hän on saavuttanut paralympialaisissa hopeaa 20 kilometrin perinteisen tyylin hiihdossa Sotšissa 2014, jaetun pronssin Pyeongchangin paralympialaisissa 2018 perinteisen tyylin sprinttihiihdossa, sekä pronssia perinteisen tyylin sprinttihiihdossa Vancouverissa 2010. Ensimmäisen kerran hän osallistui paralympialaisiin Torinossa 2006. Vancouverin kisojen avajaisissa hän toimi Suomen joukkueen lipunkantajana. Vuonna 2009 Tuomisto voitti maailmanmestaruuden 20 kilometrin perinteisen tavan hiihdossa. Hän on voittanut myös maailmancupin kokonaiskilpailun. Tuomistolla on vasemmassa kädessään synnynnäinen vamma: käsi on kyynärpään alapuolelta poikki. Ensimmäisen käsiproteesinsa hän sai viisivuotiaana. Hän edustaa seuratasolla Ylöjärven Urheilijoita. Hän päätti urheilu-uransa Pyeongchangin paralympialaisiin 2018. == Lähteet == * Suomen joukkue talviparalympialaisissa 2014 === Viitteet === Luokka:Suomalaiset paralympiamitalistit Luokka:Suomalaiset vammaisurheilijat Luokka:Suomalaiset maastohiihtäjät Luokka:Vuonna 1984 syntyneet Luokka:Elävät henkilöt
Silvano Beltrametti (laskettelurinne)

Piste Silvano Beltrametti Piste Silvano Beltrametti Paikkakunta: Vaz/Obervaz ja Churwalden, Sveitsi Talviurheilukeskus: Skigebiet Arosa Lenzerheide Vuori: Parpaner Rothorn Rinneluokitus: Musta Yläasema: 2 283 m Ala-asema: 1 502 m Korkeusero: 781 m Hissi Hissi Hissi: Heimberg, Motta Tyyppi: 4-hengen tuolihissi, 6-hengen tuolihissi Kapasiteetti: 1 800 henkilöä/h Ala-asema: 1 502 m Väliasema: 2 006 m–1 996 m Yläasema: 2 283 m Miehet Miehet Syöksylasku Syöksylasku Lähtö: 2 257 m Maali: 1 560 m Korkeusero: 697 m Pituus: 2 300 m Maksimijyrkkyys: 65,9 % Keskijyrkkyys: 30,3 % 1\. MC-kilpailu: 10.3.2005 Super-G Super-G Lähtö: 2 120 m Maali: 1 560 m Korkeusero: 560 m Pituus: 1 485 m Maksimijyrkkyys: 65,9 % Keskijyrkkyys: 37,7 % 1\. MC-kilpailu: 11.3.2005 Suurpujottelu Suurpujottelu Lähtö: 1 932 m Maali: 1 532 m Korkeusero: 400 m Maksimijyrkkyys: 73,3 % 1\. MC-kilpailu: 12.3.2005 Pujottelu Pujottelu Lähtö: 1 750 m Maali: 1 532 m Korkeusero: 218 m Maksimijyrkkyys: 73,4 % 1\. MC- kilpailu: 13.3.2005 Naiset Naiset Syöksylasku Syöksylasku Lähtö: 2 257 m Maali: 1 560 m Korkeusero: 697 m Pituus: 2 300 m Maksimijyrkkyys: 65,9 % Keskijyrkkyys: 30,3 % 1\. MC-kilpailu: 11.3.1995 Super-G Super-G Lähtö: 2 105 m Maali: 1 560 m Korkeusero: 545 m Pituus: 1 580 m Maksimijyrkkyys: 65,9 % Keskijyrkkyys: 34,5 % 1\. MC-kilpailu: 25.2.2001 Suurpujottelu Suurpujottelu Lähtö: 1 930 m Maali: 1 530 m Korkeusero: 400 m Maksimijyrkkyys: 73,3 % 1\. MC-kilpailu: 13.3.2005 Pujottelu Pujottelu Lähtö: 1 730 m Maali: 1 530 m Korkeusero: 200 m Maksimijyrkkyys: 73,4 % 1\. MC-kilpailu: 12.3.1995 Joukkueparipujottelu Joukkueparipujottelu 1\. MC-kilpailu: 20.3.2011 Piste Silvano Beltrametti (myös Silvano Beltrametti) on laskettelurinne Lenzerheiden talviurheilukeskuksessa Vaz/Obervazissa ja Churwaldenissa Sveitsissä. Piste Silvano Beltrametti tunnetaan alppihiihdon maailmancupin kilpailujen isäntäpaikkana, etenkin finaaliviikon järjestäjänä. ==Lähteet== *Ferienregion Lenzerheide arosalenzerheide.swiss *Lift Status & Open Facilities arosalenzerheide.swiss *Ski map Arosa Lenzerheide arosalenzerheide.swiss *Weltcup Zeitung 2014 (pdf) arosalenzerheide.swiss *Results – Lenzerheide fis- ski.com Luokka:Sveitsin laskettelurinteet Luokka:Alppihiihdon maailmancupin rinteet Luokka:Vaz/Obervaz Luokka:Churwalden
Lasten oma kirjakerho

Lasten Oma Kirjakerho oli Suomen suurin lastenkirjakerho. Kirjat, kirjakerhot ja verkkokirjakaupat -tutkimus, Taloustutkimus Oy. Kerho perustettiin vuonna 1975, ja sitä kustansi Sanoma Media Finland Oy:n Kids Media. Lasten Oma Kirjakerho oli leikki-ikäisille suunnattu kirjakerho, joka myi Disney-aiheisia satu- ja puuhakirjoja. Kirjakerholla oli oma kerholehti, joka ilmestyi kerhon alkuvuosina nimellä Kikero. Kirjakerhossa julkaistiin muun muassa Disney- aiheisia kultaisia kirjoja, joita tehtiin vuodesta 1955 vuoteen 1985. 1990-luvun lopulla ja 2000-luvun alussa kerhossa ilmestyi kirjoja, joiden selkään muodostui kuva Disney-hahmosta. Sarjassa ilmestyi kolme eri päätyä: dalmatiankoira, Bambi ja Dumbo. Kirjakerhon alkuvuosien kirjoissa oli juokseva numerointi. Kirjakerhon kirjoissa seikkailivat esimerkiksi Lentsikat, Autot, Nalle Puh, Aku Ankka ja Helinä-keiju. Lasten Oma Kirjakerho sisälsi myös 0–2-vuotiaille suunnatun Minit-kirjakerhon. Minit perustettiin vuonna 2011, ja sitä ennen Lasten Omassa Kirjakerhossa oli eri-ikäisille lapsille kaksi ryhmää: isompien Tikrut ja pienempien Pikku Ruut. Lasten Oman Kirjakerhon toiminta kirjakerhona päättyi 31.12.2016. Toiminta jatkuu Lasten Oma Kauppa -verkkokauppana, joka on avoin kaikille asiakkaille, eikä ostamiseen vaadita jäsenyyttä tai sitoutumista. Lasten Oma -konseptiin kuuluu myös digitaalinen palvelu nimeltä Lasten Oma Satukirjasto. Palvelu toimii nettiselaimella, ja siitä löytyy yli 400 kirjaa, joista yli puolet on äänikirjoja. Palveluun lisätään kirjoja kahden viikon välein. Kirjojen joukosta löytyvät mm. Disney-, Muumi-, Angry Birds-, Siiri-, Uppo-Nalle- ja Aino-kirjat. Satukirjastolla on myös oma iOS- ja Android-sovellus. == Lähteet == == Aiheesta muualla == * Lasten Oma Kauppa * Lasten Oma Satukirjasto Luokka:Suomalaiset kirjakerhot Luokka:Sanoma Media Finland Luokka:Media-alan tuotemerkit
Mihail Vorontsov

Mihail Vorontsov voi tarkoittaa seuraavia henkilöitä: * Mihail Vorontsov (1714–1767), venäläinen valtiomies * Mihail Vorontsov (1782–1856), venäläinen ruhtinas ja sotamarsalkka.
Operaatio Orient

Operaatio Orient () oli toisessa maailmansodassa saksalaisten suunnitelma Lähi-idän öljykenttien miehittämiseksi. Operaation suorittajaksi valittiin Erwin Rommel ja hänen johtamansa Afrika Korpsin joukot. Operaation tarkoituksena oli yhdistyä Wilhelm Listin johtaman armeijaryhmä A:n joukkojen kanssa, jotka etenivät Kaukasuksen eteläosissa. Orient Luokka:Saksan sotilasoperaatiot toisessa maailmansodassa
Musta valo

Musta valo on suomalainen rockyhtye. Yhtyeen debyyttialbumin Uusi aika on täällä julkaisi Kaakao Records syyskuussa 2013, ja sen on tuottanut ja äänittänyt yhtye itse. Mustan valon jäsenet muodostivat aiemmin myös Itkevä tyttö -taiderockyhtyeen, joka lopetti toimintansa vuoden 2013 alussa. Laulaja- kitaristi Lauri-Matti Parppei on ohjannut palkittuja lyhytelokuvia ja myös Mustan valon musiikkia sisältävä Labyrintti sai ensi-iltansa Varsovan elokuvajuhlilla 2013. Yhtye julkaisi lokakuussa 2014 toisen, yhtyeen mukaan nimetyn, pitkäsoittonsa Musta valo. == Julkaisut == * Uusi aika on täällä (2013) * Matkalaukut (2013, single) * Musta valo (2014) * Laterna Magica / Voight-Kampff (2015, single) * Rauhaton alue (2016, single) * Kaikki on haurasta (2017) * Talvipuutarha (2018, ep) * Tuleville sukupolville (2020) * Valtakatu (2023) == Videot == * Matkalaukut (2013) * Kehä (2013) * Puut eivät puhu (2014) * Ei maailmanloppua (2014) * Yöklassinen 23.10-06.00 (2015) * 26200 Rauma (2015) * Laterna Magica (2015) * Voight-Kampff (interaktiivinen musiikkivideo, 2015) * Rauhaton alue (2016) * Kaikki on haurasta (2017) * Kun kasvan (2017) * Musta valo soittaa sun kotonasi! (Studiolive 14.3.2020) * Magnoliat (2021) ==Lähteet== == Aiheesta muualla == * Mustan valon kotisivut Luokka:Suomalaiset rockyhtyeet
Kirintövaara

KirintövaaraMetsähallitus, Maanmittauslaitos (390 m), on talviurheilukeskus laskettelurinteineen Posiolla, eteläisessä Lapissa. Se sijaitsee noin 10 kilometriä Posion keskustaajamasta itään eli Kuusamoon päin. Pohjoiseen päin viettäviä laskettelurinteitä on kolme sekä lastenrinne varustettuna omalla lasten mattohissillä. Lisäksi on pieni hyppyrimäki hissineen, jotka eivät liene käytössä. Korkeuseroa on 110 metriä, yläasema on 387 metrin korkeudella. Kirintövaara on osa Yli-Kitkan länsipuolista Riisitunturin vaara- ja tunturijonoa, jonka voi nähdä vaaran ylärinteiltä. Vaaran huipulle johtaa tie, jolta avautuu näköala etelään Yli-Kitkalle. Lisäksi vaarassa mutkittelee valaistu leveä hiihtolatu. ==Lähteet== == Aiheesta muualla == * Posiolapland.com - Posion matkailu Luokka:Posion luonto Luokka:Vaarat
Vorontsov

Vorontsov () on venäläinen kreivi- ja ruhtinassuku, johon kuului useita Venäjän keisarikunnan ajan merkittäviä vaikuttajia. Suvun jäseniä olivat muun muassa seuraavat henkilöt: *Roman Vorontsov (1707–1783), hovimies ja keisarinna Elisabetin suosikki *Mihail Vorontsov (1714–1767), keisarinna Elisabetin suosikki ja valtakunnankansleri, Roman Vorontsovin veli *Jelizaveta Vorontsova, keisari Pietari III:n rakastajatar, Roman Vorontsovin tytär *Aleksandr Vorontsov (1741–1805), diplomaatti, ministeri, kansleri, Roman Vorontsovin poika *Jekaterina Daškova (1744–1810), kulttuuri- ja tiedevaikuttaja Katariina Suuren aikana, Roman Vorontsovin tytär *Semjon Vorontsov (1744–1832), diplomaatti, Roman Vorontsovin poika *Mihail Vorontsov (1782–1856), sotamarsalkka, Semjon Vorontsovin poika *Ivan Vorontsov-Daškov (1790–1854), diplomaatti, Roman ja Mihail Illarionovitš Vorontsovin veljenpojan poika *Illarion Vorontsov-Daškov (1837–1916), hoviministeri ja Kaukasian käskynhaltija, Ivan Vorontsov-Daškovin poika ==Lähteet== *Mikhail Illarionovich Vorontsov Encyclopædia Britannica Online Academic Edition *Nordisk familjebok (1921), s. 1089 Runeberg.org Luokka:Venäjän aateli
Aaltomuovi

Aaltomuovi (myös kennomuovi tai kanavamuovi) on polypropyleenistä valmistettua muovilevyä. Rakenteeltaan aaltopahvia muistuttavassa aaltomuovissa on yhdensuuntaisia, putkimaisia onttoja kennoja eli kanavia, jotka parantavat materiaalin lujuutta ja jäykkyyttä aaltopahvin aallotusten tai betonisen ontelolaatan onteloiden tapaan. Aaltomuovia käytetään muun muassa pakkausmateriaalina, erilaisten laatikoiden ja koteloiden valmistuksessa sekä värittömänä ja läpikuultavana pihakatosten ja kasvihuoneiden suoraa auringonvaloa hajottavana katemateriaalina.Asennusohje, Kanavamuovikatto . Skånska Byggvaror. Viitattu 12.3.2014. Keveytensä ja kestävyytensä takia aaltomuovia käytetään myös messuosastojen ja muiden tilapäisten ja toistuvaa rakentamista ja purkua edellyttävien rakenteiden tekoon sekä ulkomainosten pohjamateriaalina, johon esimerkiksi silkkipainatus onnistuu hyvin.Erikoismuovit: Propwell , Pa-Hu Oy. Viitattu 12.3.2014. Aaltomuovilevyä valmistetaan eri paksuisina, eri väreissä ja eri painoisina. Ohutta aaltomuovia myydään myös rullatavarana. Aaltomuovin paino ilmaistaan grammoina neliömetriä kohti.Kennomuovilevyt, Zymotec Oy. Viitattu 12.3.2014. ==Lähteet== ==Aiheesta muualla== *Kuvia kanavamuovilevyistä Luokka:Muovit Luokka:Pakkaus Luokka:Rakennusmateriaalit
Airi Bäck

Airi Hanna Inkeri Bäck (o.s. Mikkelä, s. 5. huhtikuuta 1993 Vantaa) on suomalainen ammattilaisuransa lopettanut sulkapalloilija. Bäck on voittanut useasti Suomen-mestaruuden kaksinpelissä, ensimmäisen kerran vuonna 2014 ja viimeisen kerran vuonna 2019, sekä kaksi kertaa nelinpelissä, vuosina 2012 ja 2019. Suomen-mestaruuksien lisäksi Bäck on voittanut tammikuussa 2014 kaksinpelissä Islannin avoimen mestaruuden. Hän on ollut sulkapallon maailmanlistalla parhaimmillaan kaksinpelissä 48:s kesäkuussa 2017. Bäck lopetti pelaajauransa vuonna 2020. == Ura == Bäck on voittanut Suomen- mestaruuden kaksinpelissä vuosina 2014, 2017, 2018 ja 2019 sekä nelinpelissä vuosina 2012 ja 2019. Vuoden 2014 kaksinpelifinaalissa hän voitti Nanna Vainion pistein 21–15, 21–8, vuonna 2017 hän voitti Vainion pistein 18–21, 21–12, 21–15, vuonna 2018 Inalotta Suutarisen pistein 21–18, 21–16 ja vuonna 2019 Getter Saarin pistein 21–14, 21–12. Vuoden 2012 nelinpelifinaalissa Bäck pelasi Vainion parina ja vuonna 2019 Sonja Pekkolan parina. Tammikuussa 2014 Bäck voitti kaksinpelissä Islannin avoimen mestaruuden. Bäckin paras sijoitus sulkapallon maailmanlistalla on kaksinpelissä 48:s (22.6.2017). Vuosina 2013–2018 hän asui Tanskassa ja harjoitteli Odensessa Lars Englerin valmennuksessa. Vuoden 2018 keväällä hän muutti takaisin Suomeen, Vantaalle ja harjoitteli ÖIF:n kanssa. Bäck tähtäsi vuoden 2021 Tokion kesäolympialaisiin, mutta lopetti pelaajauransa ennen olympialaisia vuonna 2020. == Yksityiselämä == Bäck valmistui ylioppilaaksi keväällä 2013. Hän on opiskellut Tanskassa kauppatieteitä. Bäck on naimisissa tubettaja Roni Bäckin kanssa. Heille syntyi ensimmäinen lapsi vuonna 2023 ja samana vuonna he menivät naimisiin. Marraskuussa 2024 pari kertoi odottavansa toista lasta. Lapsen on määrä syntyä keväällä 2025. == Lähteet == == Aiheesta muualla == *Airi Bäck kansainvälisen sulkapalloliitton sivuilla Luokka:Suomalaiset sulkapalloilijat Luokka:Vuonna 1993 syntyneet Luokka:Elävät henkilöt
Inca Roca

Inca Roca oli inkakavaltion kuudes hallitsija eli Sapa Inca. Hän oli ensimmäinen hallitsija, josta ryhdyttiin käyttämään arvonimeä inka. Nimi oli aluksi varattu vain hallitsijalle, mutta yleistyi myöhemmin tarkoittamaan kaikkia inkavaltion ylhäisön jäseniä. Kari 2001, s. 124 Inca Roca oli ensimmäinen Hananin dynastiaan kuulunut hallitsija. Hän hallitsi noin 1348–1378. == Lähteet == *Kari, Risto: Historian ABC. Kaikkien aikojen valtiot, osa 2. Tammi 2001. ISBN 951-31-1094-x === Viitteet === Luokka:Inkojen hallitsijat
Kurra Hockey

Kurra Hockey ry on suomalainen jääkiekkoseura, joka on kotoisin Nurmijärveltä. Kurra perustettiin 7. toukokuuta 1975 ja seuran nimi juontaa Aleksis Kiven Seitsemän veljestä -romaanista, jossa "lyötiin kurraa". Kurran toiminta keskittyy nykyään junioritoimintaan. Seuran miesten joukkue pelasi III- divisioonaa kaudella 1979–1980. Kurran A-juniorit pelaavat nykyään aluesarjaa. Seuran B-juniorit pelaavat Suomi-sarjaa ja C-juniorit aluesarjaa kaudella 2019-2020. Seura pelaa kotiottelunsa Klaukkalan jäähallissa. Kurralla on myös seniorijoukkuetoimintaa, kun Kurra Seniorit pyrkii kausittain pelaamaan muutaman ystävyysottelun lähinnä entisen edustusjoukkueensa pohjalta koottujen pelaajien voimin. Kurra on tunnettu myös hyvänä kasvattajaseurana. Seuran tunnetuin kasvatti on Ville Peltonen. ==Seuran kasvattamat pääsarjakiekkoilijat== *Santeri Huovila *Janne Hämäläinen *Janne Juutinen *Janne Keränen *Petri Lampinen *Pia Lund *Nenna Mehtonen *Suvi Ollikainen *Janne Seva *Pasi Sormunen *Simo Brusila *Ida Pasanen *Ville Peltonen *Joni Piipponen *Teemu Rautiainen (luistelukoulu) *Timo Seppänen *Alisa Skog *Tomi Tuomisto *Mikko Vesterinen ==Lähteet== ==Aiheesta muualla== *Kurra Hockey ry - Kurra Juniorit Luokka:Nurmijärveläiset urheiluseurat Luokka:Suomalaiset jääkiekkoseurat
Noored Kotkad

Noored Kotkad () on Viron Kaitseliit-maanpuolustusjärjestön isänmaallinen puolisotilaallinen vapaaehtoinen poikajärjestö. Noored Kotkad on perustettu 30. toukokuuta 1930 ja uudelleenperustettu 1989. == Jäsenet ja organisaatio == Jäseneksi pääsevät 7–18-vuotiaat pojat ja johtajaksi täysi-ikäiset. Jäsenet eivät osallistu valtion aseelliseen puolustukseen. Jäsenmäärä on yhteensä noin 3 000\. Poikajärjestö jakautuu viiteentoista piiriin (viroksi: malev). Piiriit jakautuu joukkueisiin. Esikunta sijaitse Tallinnassa osoitteessa Toompea 8. == Koulutus == Tavoitteena on kasvattaa nuorista vastuuntuntoisia kansalaisia. Järjestössä opetetaan esimerkiksi: * kansalaiskasvatusta, * sulkeisia, * suunnistusta, * ensiapua, * sotilasaseiden käsittelyä, * maastokoulutusta. == Katso myös == * Sotilaspojat * Partio == Aiheesta muualla == * Kotisivu * TS – Kaksi kieltä, yksi univormu Luokka:Kaitseliit Luokka:Virolaiset järjestöt
Verduno

Verduno on kunta Italiassa Piemonten alueella olevassa Cuneon maakunnassa. Kunnan nimi tulee kelttiläisestä sanasta verd, joka tarkoittaa vihreää. Arkeologiset löydöt ovat osoittaneet, että seudulla on ollut asutusta roomalaisten aikaan.Kunnan kotisivut Kunnasta osa kuuluu baroloviinin tuotantoalueeseen.Barolo == Lähteet == Luokka:Cuneon maakunnan kunnat
Manfred Karge

Manfred Karge (s. 1. maaliskuuta 1938 Brandenburg an der Havel) on saksalainen näyttelijä, teatteriohjaaja ja näytelmäkirjailija. Saksan demokraattisessa tasavallassa varttunut Karge pääsi Helene Weigelin valitsemana suoraan teatterikoulusta Berliner Ensemblen jäseneksi 1961.Stephen Unwin: Manfred Karge: The playwright who grapples with the underclass, The Independent 11.4.2012. Viitattu 12.3.2013. Hän näytteli monissa itäsaksalaisen Defa-yhtiön elokuvissa, kuten vuonna 1964 ensi-iltansa saaneessa Joachim Kunertin ohjaamassa elokuvassa Tuliholvin alla sekä Bernhard Stephanin ohjauksissa Porukan hiljaisin mies (1976) ja Aus meiner Kindheit (1975). 1960- ja 1970-lukujen vaihteessa Karge esitti Hamletia Benno Bessonin ja Othelloa Matthias Langhoffin ohjauksessa Berliinin Volksbühne-teatterissa. Silloin hän ystävystyi ja aloitti yhteistyön Heiner Müllerin kanssa. 1980-luvulla Karge toimi muun muassa Wienin Burgtheaterissa, ja vuonna 1993 hän palasi sekä ensimmäiseen teatteriinsa Berliner Ensembleen että johtajaksi vanhaan opinahjoonsa, Ernst Buschin mukaan nimettyyn teatterikorkeakouluun. Karge on tehnyt Suomessa yhteistyötä ystävänsä, säveltäjä Toni Edelmannin kanssa. Tuloksena on syntynyt muun muassa Petäjäveden kirkolle omistettu, cd-levynäkin julkaistu Kristoforos-kantaatti Tuo hänet yli vesienTuo hänet yli vesien - Petäjäveden Kristoforos-kantaatti, kirja+CD, Kristillinen kirjakauppa. Viitattu 12.3.2014. sekä cd-levy Taivas Helsingin yllä - Himmel Über Helsinki, jolla esiintyvät Kargen ja tämän edesmenneen vaimon Lore Brunnerin ohella Eija Ahvo ja Heikki Kinnunen.Henri Kirkanen: Runoviikko: säveltäjä Toni Edelmann halusi pois suurkaupungin tylsyydestä, Yle Kainuu 9.7.2010. Viitattu 12.3.2014. Edelmannin säveltämiä Kargen tekstejä on Mikko Koivusalon suomennoksina mukana myös Edelmannin ja Eija Ahvon levyllä Vuodet.Eija Ahvo ja Toni Edelmann: Vuodet (KIIMA-1002) , Kiima-levyt. Viitattu 12.3.2014. Suomen Kansallisteatterin Willensaunassa esitettiin vuonna 1992 Kargen monologinäytelmää Housuhame (Jacke Wie Hose, suom. Kai Nieminen 1989, myös nimellä Mies kuin mies).Housuhame, Ilona-esitystietokanta, Teatterin tiedotuskeskus, viitattu 18.12.2014. Toinen Kargelta suomennettu näytelmä on Etelänavan valloitus (Die Eroberung des Südpols, suom. Jukka-Pekka Pajunen 1999).Etelänavan valloitus, Näytelmäkulma, viitattu 18.12.2014. ==Lähteet== Luokka:Saksalaiset näytelmäkirjailijat Luokka:Saksalaiset näyttelijät Luokka:Saksalaiset teatteriohjaajat Luokka:Vuonna 1938 syntyneet Luokka:Elävät henkilöt
Taurian kuvernementti

Taurian kuvernementti (, ) oli Venäjän keisarikunnan kuvernementti vuosina 1802–1917. Alueeseen kuului Krimin niemimaa ja niemimaata laajempi maa-alue niemimaan pohjoispuolisia aroalueita, Dneprin itärannan ja meren välisiä maita. Kuvernementti syntyi keisarikunnan liitettyä tätä ennen Turkin vasallivaltioksi päätyneen Krimin kaanikunnan maat osakseen vuonna 1783. Näille maille perustettiin ensin Taurian alue (Taurian oblasti, 1783-1796), joka vuosiksi 1797-1802 liitettiin osaksi Uuden Venäjän kuvernementtia ja tätä laajaa kuvernementtia pilkottaessa vuonna 1802 alueesta kehittyi Taurian kuvernementti. Kuvernementin naapureina olivat luoteessa Hersonin ja koillisessa Jekaterinoslavin kuvernementti. Etelässä alueen rajasi Mustameri. == Väestö, kihlakunnat ja suurimmat kaupungit== Venäjän keisarikunnan ensimmäisessä koko maan kattaneessa väestönlaskennassa 1897 Taurian kuvernementin väkiluvuksi saatiin 1 447 790 asukasta ja pinta-alaksi 53 053,8 neliövirstaa eli noin 60 378,5 neliökilometriä. Väestöstä kaupunkilaisia oli 20,0 % ja maaseutuasukkaita 80,0 %. Kuvernementti jakautui kihlakuntiin (ujezd). Vuonna 1897 kuvernementtiin kuului kahdeksan kihlakuntaa ja kaksi hallintoaluetta (градоначальство). Kuvernementinkaupunki oli Simferopol (49 078 as. vuonna 1897). Muita suuria kaupunkeja olivat Sevastopol (53 595 as.), Kertš (33 347 as.), Berdjansk (26 496 as.), Feodosija (24 096 as.) ja Jevpatorija (17 913 as.). Taurian kuvernementin kihlakunnat 1897 Kihlakunta Pinta-ala (neliövirstaa) (neliövirsta=1,138062 km2) Asukasluku Hallintokeskus Simferopolin kihlakunta Simferopol (49 078 as.) Berdjanskin kihlakunta Berdjansk (26 496 as.) Dneprin kihlakunta Aljoški (ent. Алёшки, 8 999 as.) Jevpatorijan kihlakunta Jevpatorija (17 913 as.) Melitopolin kihlakunta Melitopol (15 489 as.) Perekopin kihlakunta Perekop (5 279 as.) Jaltan kihlakunta Jalta (13 155 as.) Feodosijan kihlakunta Feodosija (24 096 as.) Kertšin-Jenikalen (Jeni-Kalen) hallintoalue Kertš (33 347 as.) Sevastopolin hallintoalue Sevastopol (53 595 as.) Taurian kuvernementin suurimmat väestöryhmät olivat vuonna 1897 äidinkielen mukaan ryhmiteltynä: ukrainalaiset 42,2 %, (iso)venäläiset 27,9 %, tataarit (sis. krimintataarit) 13,6 %, saksalaiset 5,4 % ja juutalaiset 3,8 %. Muita etnisiä ryhmiä edusti 7,0 % asukkaista. Kuva:1821. Карта Таврической Губернии.jpg|Taurian kuvernementin kartta 1821. Kuva:1901. Tavricheskaya gubernia.jpg|Taurian kuvernementti (1901). Alueen infrastruktuuria on rakennettu edellisinä vuosikymmeninä - esimerkiksi rautatie . == Katso myös== *Tauria ==Lähteet== ==Aiheesta muualla== *Tauria (Pieni tietosanakirja, 1925-1928, sivut 711-712) (runeberg.org) *
Shahmukhi

Shahmukhi () on toinen pandžabin kielen pääasiallisista kirjoitusjärjestelmistä. Se on johdettu urdun aakkostosta, joka puolestaan perustuu arabialaiseen kirjaimistoon. Shahmukhia käytetään pandžabin kirjoittamiseen Pakistanissa. Intian Punjabissa pandžabia kirjoitetaan brahmi- kirjoitukseen perustuvalla gurmukhi-kirjaimistolla. == Kirjaimisto == {| class="wikitable" style="text-align: center" Kirjain Lat. Ääntämys ا a/ā , ب b پ p ت t ٹ ṭ ث s ج j چ c ح h خ x د d ڈ ḍ ذ z ر r ڑ ṛ ز z == Lähteet == Luokka:Aakkostot Luokka:Arabialainen kirjaimisto
ADX (yhtye)

ADX on ranskalainen speed- ja thrash metal-yhtye Pariisista, joka on perustettu vuonna 1982. Yhtye hajosi vuonna 1992, mutta perustettiin uudelleen 2006. Yhtyeen laulukielenä toimii ranska. Sanoitukset kertovat pääsääntöisesti Ranskan vallankumouksesta ja ajasta ennen sitä. Bändin nimi tulee sanoista "Acier DouX", joka on metallurgiassa käytetty lyhenne. Yhtye sai kahden demon jälkeen levytyssopimuksen Devil's Recordsista vuonna 1985, jolloin he julkaisivat debyyttialbuminsa Execution. Tämän jälkeen he siirtyivät Sydney Productionsin leipiin, jonka kautta julkaistiin kaksi albumia ja yksi livealbumi. Vuonna 1991 he saivat levytyssopimuksen Noise Recordsin kanssa, jolloin julkaistiin ensimmäinen englanniksi laulettu levy Weird Visions. Levyn vähäisen suosion takia yhtyeen levytyssopimus purettiin ja muutaman demon jälkeen he lopettivat toimintansa vuonna 1992. Yhtye kuitenkin koottiin uudelleen kasaan vuonna 2006 pienen miehistönvaihdoksen jälkeen. == Diskografia == === Demot === * 1984 - Demo * 1987 - Promo tape 1 * 1990 - Promo tape 2 === Studioalbumit === * 1985 - Exécution * 1986 - La Terraur * 1987 - Suprématie * 1991 - Weird Visions * 1998 - Résurrection (uudelleenjulkaisu albumista Exécution) * 2008 - Division Blindée * 2011 - Immortel * 2014 - Ultimatum * 2020 - Bestial * 2021 - Étranges Visions === Livealbumit === * 1988 - Exécution publique * 2001 - VIII Sentence === Kokoelmat === * 1998 - Exécution * 1998 - In Memorium * 2010 - Terraurs (uudelleenjulkaisu albumista Le Terraur) ==Lähteet== ==Aiheesta muualla== * Viralliset kotisivut * ADX Facebookissa * ADX Myspacessa Luokka:Ranskalaiset metalliyhtyeet Luokka:Thrash metal -yhtyeet Luokka:Speed metal -yhtyeet
What Do I Have to Do

"What Do I Have to Do" on dancepopkappale Kylie Minoguen albumilta Rhythm of Love (1990). Se julkaistiin singlenä 21. tammikuuta 1991. Kappaleen kirjoittivat ja tuottivat Stock, Aitken ja Waterman. == Kappaleet == ;CD single # "What Do I Have to Do" (7" Mix) – 3:32 # "What Do I Have to Do" (Pumpin' Mix) – 7:48 # "What Do I Have to Do" (Extended Instrumental) – 5:08 ;7" vinyylisingle # "What Do I Have to Do" (7" Mix) – 3:32 # "What Do I Have to Do" (Instrumental) – 3:48 ;12" vinyylisingle # "What Do I Have to Do" (Pumpin' Mix) – 7:48 # "What Do I Have to Do" (Extended Instrumental) – 5:08 == Esitykset konserteissa == * Rhythm of Love Tour * Let's Get to It Tour * Intimate and Live Tour * On a Night Like This Tour * KylieFever2002 Tour * Showgirl Tour * Showgirl Homecoming Tour * For You, For Me Tour * Aphrodite World Tour == Listasijoitukset == Lista (1991) Korkein sijoitus Australia (ARIA Charts) 11 Suomi (Suomen virallinen lista) 10 Ranska (SNEP) 50 Saksa (Media Control Charts) 48 Alankomaat (MegaCharts) 81 Britannia (UK Singles Chart) 6 == Lähteet == == Aiheesta muualla == * Kylie Minoguen virallinen sivusto Luokka:Kylie Minoguen kappaleet Luokka:Vuoden 1991 kappaleet
Boombox (Robinin albumi)

Boombox on Robinin 13. maaliskuuta 2014 julkaistu uusi versio lokakuussa 2013 julkaistusta Boom Kah -albumista. Boombox sisältää kaikista Boom Kah -albumin kappaleista remixit, joita ovat olleet tekemässä Jaakko ”JS16” Salovaara, Darude, DJ Slow, Sakke Aalto, Beats & Styles ja Lenno sekä akustiset versiot kappaleista ”Boom Kah” ja ”Kun nuoruus päättyy”. CD:llä on myös vain syksyllä 2013 ilmestyneen Robin-lehden mukana tulleen ”Boom Kah” -singlen B-puolena ollut ”Jetlag”-kappale. CD:n lisäksi julkaisussa on mukana maaliskuussa 2013 DVD:llä ja Blu-rayna julkaistu PopShow – Live in Hartwall Areena -DVD, joka on taltioitu joulukuussa 2012. Boombox nousi ensimmäisellä listaviikollaan suoraan Suomen virallisen albumilistan ensimmäiselle sijalle. Albumilta on julkaistu singlenä Beats & Stylesin tekemä remix kappaleesta ”Tilttaamaan”, jonka musiikkivideo julkaistiin 25. huhtikuuta 2014. == Kappaleet == == Lähteet == Luokka:Robin Packalenin albumit Luokka:Vuoden 2014 albumit Luokka:Vuoden 2014 remix-albumit
Boombox

Boombox tarkoittaa seuraavia: * Boombox, festivaali * Boombox, Kylie Minoguen albumi * "Boombox", Lonely Island kappale * Boombox, Robinin albumi
Shocked (kappale)

"Shocked" on dancepopkappale Kylie Minoguen albumilta Rhythm of Love (1990) ja se julkaistiin 20. toukokuuta 1991. Kappale on albumin neljäs ja viimeinen single. Kappaleen kirjoittivat ja tuottivat Stock, Aitken ja Waterman. == Kappaleet == ;Brittiläinen 12" single / Australialainen 7" single # "Shocked" (DNA Remix) # "Shocked" (Harding/Curnow Remix) ;Brittiläinen kasetti # "Shocked" (DNA Remix) # "Shocked" (Harding/Curnow Remix) # "Shocked" (DNA Remix) # "Shocked" (Harding/Curnow Remix) == Esitykset konserteissa == * Rhythm of Love Tour * Let's Get to It Tour * Intimate and Live Tour * On a Night Like This Tour * KylieFever2002 Tour * Showgirl Tour * Showgirl Homecoming Tour * For You, For Me Tour * Aphrodite World Tour == Listasijoitukset == Lista (1991) Korkein sijoitus Australia (ARIA Charts) 7 Eurooppa (European Hot 100) 20 Suomi (Suomen virallinen lista) 8 Irlanti (Irish Singles Chart) 2 Britannia (UK Singles Chart) 6 == Lähteet == == Aiheesta muualla == * Kylie Minoguen virallinen sivusto Luokka:Kylie Minoguen kappaleet Luokka:Vuoden 1991 kappaleet
Velký Lopeník

Velký Lopeník on 911 metriä korkea huippu Karpaateilla Tšekin ja Slovakian rajalla. Huipulla on 22 metriä korkea puinen näkötorni, joka otettiin käyttöön vuonna 2005. == Lähteet == == Aiheesta muualla == Luokka:Slovakian vuoret Luokka:Tšekin vuoret Luokka:Slovakian ja Tšekin raja
Ljubša

Ljubša eli Ljubšan linnoitus sijaitsee Laatokanlinnasta kaksi kilometriä Olhavajoen alajuoksulle, vastarannalla. Linnoitus sijaitsee Olhavan sivujoen, Ljubšajoen rannalla, josta se on saanut nimensä. == Historia == Ljubša on muinaisen Venäjän Olhavanjoen varrella sijaitsevista linnoituksista vanhin. Se oli kivi-ja maavallin ympäröimä. Se on tehty 500-700-luvuilla. Sen olemassaolosta tiedettiin pitkään, mutta ensimmäiset arkeologiset kaivaukset aloitti pietarilainen arkeologi E. A. Rjabin 1997.Artikkeleita Ljubšan linnoituksesta valokuvien kera . Samantyyppisiä linnoituksia on löydetty myös Keski-Euroopasta läntisten slaavilaisheimojen vanhoilta asuinalueilta Tonavalta puolalaisten Pomorjen alueelle asti. Linnoituksen muuri on ilmeisesti ollut savinen ja noin kolme metriä korkea. Se oli molemmin puolin vahvistettu luonnonkivillä. Sen päällä on ollut puinen hirsimuuri. Puolustusrakennelman kokonaiskorkeus arkeologien mukaan oli noin seitsemän metriä. Linnoituksen paikalta on löydetty jälkiä 200-luvulta suomalais- ugrilaisten kalastajien asuinpaikasta. 500 – 600-lukujen vaihteessa puisen rakennelman tilalle tuli puulinnoitus. Suunnilleen 700-luvulla sen polttivat ilmeisesti sinne hyökänneet Ilmajärven sloveenit. 700-luvun alussa suomalaisheimon puulinnoituksen tilalle rakennettiin Ljubšan linnoitus, joka oli paljolti länsislaavilaisten linnoitusten tyyppinen. Viikingit rakensivat vuonna 753 Olhavajoen vastarannalle kahden kilometrin päähän Ljubšasta Olhavajokea ylävirtaan oman kylänsä (Aldeigjuborg). Oletetut rakentajat tulivat ilmeisesti Gotlannista. 760-luvulla sloveenit tuhosivat sen ja rakensivat uudelleen. Ljubšan linnoituksen tarkoitus oli ennen kaikkea olla puolustuslinnoitus sekä Olhavajoen suun sotilaallinen ja hallinnollinen valvonta. Ljubšan alueella jatketaan tarkempia arkeologisia tutkimuksia. == Aldeigjuborg == 800-luvun puolivälissä Ljubša on jo kadonnut. Erään teorian mukaan se hylättiin, koska Laatokan pinta laski maankohoamisen seurauksena ja ranta siirtyi kauemmaksi pohjoiseen ja Ljubšajoki mataloitui purjehduskelvottomaksi. Sen vuoksi Olhavanjoen uudeksi vartiointipaikaksi muodostui Aldeigjuborg eli Laatokanlinna. == Katso myös == * Rurikinlinna == Lähteet == * Ogonjok-lehden artikkeli Ljubšan linnoituksen löytymisestä valokuvien kera . * Ogonjok-lehden artikkeleita Ljubšan linnoituksesta valokuvien kera * Artikkeleita Ljubšan linnoituksesta valokuvien kera . ===Viitteet=== == Aiheesta muualla == *Ljubšan linnoituksen kartta *Arkeologisia löytöjä Ljubšan linnoituksesta * Austr í Görðum: tulkintoja viikinkiajalta * Luokka:Olhavan piiri Luokka:Venäjän entiset kaupungit
Flesheaters

Flesheaters on Scarecrow-yhtyeen kolmas studioalbumi. Se julkaistiin 1. helmikuuta 2013. Levystä on julkaistu myös deluxe edition, joka sisältää neljä ylimääräiset neljä livekappaletta. Deluxe editionin julkaisi yhdysvaltalainen Horror Pain Gore Death Productions. Euroopan painos sisältää piilokappaleen ”Doom Misterss”. Kappaleista ”Skullfuckers” ja ”Doom Mistress” kuvattiin musiikkivideot. == Kappaleet == #Killing Machine #Undead Nazi Bastard #Eine Symphonie des Grauens #Night of the Butterfly Knives #Mutilated Sweet Heart #Flesheater Superstars #Skullfuckers #Miss Halloween #Fog from the Graves #Never Die #Phantom #Hands of Satanic Porn === Euroopan-painoksen bonuskappale === # * Doom Mistress === Deluxe editionin bonuskappaleet === # * Eine Symphonie des Grauens (live) #Gasmask Girl (live) #Morgue Wedding (live) #Hands of Satanic Porn (live) == Kokoonpano == * Jack13 ‎– laulu * Ruho ‎– kitara * Grim ‎– basso * Anza ‎– rummut \+ * Jani Loikas ‎– äänittäjä, miksaaja == Arvostelut == * Kaaoszine: 8/10Scarecrow – Flesheaters Viitattu 6.12.2020. == Lähteet == == Aiheesta muualla == * Flesheaters discogs.com -sivustolla Luokka:Vuoden 2013 albumit Luokka:Scarecrow’n albumit
ISO 15924

ISO 15924 on standardointijärjestö ISO:n ylläpitämä standardi, jossa määritellään eri kirjoitusjärjestelmiin viittaavat kansainväliset kirjain- ja numerokoodit. ISO 15924 -koodien rekisteröinnistä huolehtii ISO:n toimeksiannosta Unicode Consortium. Esimerkiksi latinalaisen kirjaimiston numerokoodi ISO 15924:ssä on 215 ja kirjainkoodi ”Latn”. == Lähteet == Luokka:ISO
Di-isobutyylialumiinihydridi

Di-isobutyylialumiinihydridi eli DIBAL tai DIBALH (C8H19Al) on eräs alumiinin organometalliyhdisteistä. Yhdistettä käytetään pelkistimenä valmistettaessa orgaanisia yhdisteitä synteettisesti. ==Ominaisuudet== Huoneenlämpötilassa di- isobutyylialumiinihydridi on väritöntä nestettä. Yhdiste liukenee dietyylieetteriin, tetrahydrofuraaniin ja hiilivetyihin kuten bentseeniin, tolueeniin, pentaaniin, heksaaniin ja dikloorimetaaniin. Di- isobutyylialumiinihydridi reagoi voimakkaasti veden ja hapen kanssa ja voi syttyä joutuessaan kosketuksiin niiden kanssa. Rakenteeltaan yhdiste esiintyy tyypillisesti dimeerinä. ==Valmistus ja käyttö== Di-isobutyylialumiinihydridiä valmistetaan kuumentamalla eli termolysoimalla tri-isobutyylialumiinia. Reaktiossa syntyy sivutuotteena isobuteenia, joka poistetaan tislaamalla. Tärkein di-isobutyylialumiinihdyridin käyttökohde on toimia pelkistimenä orgaanisissa synteeseissä. Huoneenlämpötilassa yhdiste pelkistää esterit, aldehydit, ketonit ja epoksidit alkoholeiksi ja amidit ja nitriilit amiineiksi. Alemmassa lämpötilassa, tyypillisesti –70 °C:n lämpötilassa, esterit, amidit ja nitriilit pelkistyvät aldehydeiksi ja sykliset esterit eli laktonit pelkistyvät syklisiksi hemiasetaaleiksi eli laktoleiksi. Di- isobutyylialumiinihydridiä voidaan käyttää myös muiden organoalumiiniyhdisteiden valmistukseen hydroaluminaatioreaktiolla, jossa yhdiste reagoi alkeenien kanssa, jotka sitoutuvat alumiinin ja korvaavat isobutyyliryhmät. ==Lähteet== Luokka:Alumiiniyhdisteet Luokka:Organometalliyhdisteet
Bismarckinnokimesikko

Bismarckinnokimesikko (Melidectes whitemanensis) eli aiemmalta nimeltään uudenenglanninnokimesikko on mesikoiden heimoon kuuluva varpuslintu. ==Levinneisyys== Bismarckinnokimesikkoa tavataan kotoperäisenä Uuden- Britannian saarella. Lajin kannaksi arvioidaan 3 750–14 999 yksilöä. Se on vähenemässä elinympäristöjen tuhoutumisen takia, ja se on luokiteltu silmälläpidettäväksi. ==Elinympäristö== Bismarckinnokimesikkoa elää vuoristometsissä 1 200–1 800 metrin korkeudella merenpinnasta. Satunnaisesti sitä tavataan myös 850 metrin korkeudella. Bismarckinnokimesikko likkuu useimmiten yksittäin, ja sen ravintoa ovat hyönteisten lisäksi kasvien mesi. ==Lähteet== Luokka:Mesikot
Lyhytpartamesikko

Lyhytpartamesikko (Melidectes nouhuysi) on mesikoiden heimoon kuuluva varpuslintu. ==Levinneisyys== Lyhytpartamesikkoa tavataan Indonesiassa ja Papua-Uudessa-Guineassa. Lajin ei uskota olevan vaarassa, ja se on luokiteltu elinvoimaiseksi. ==Lähteet== Luokka:Mesikot
Pitkäpartamesikko

Pitkäpartamesikko (Melidectes princeps) on mesikoiden heimoon kuuluva varpuslintu. ==Levinneisyys== Pitkäpartamesikkoa tavataan pienellä ja hajanaisella alueella Papua-Uudessa-Guineassa. Lajin kannaksi on arvioitu 3 500–15 000 yksilöä. Se on luokiteltu vaarantuneeksi. Elinynpäristöjen tuhoutuminen ja ilmastonmuutos saattavat olla sille uhkia. ==Lähteet== Luokka:Mesikot Luokka:Uhanalaiset linnut
Tervamesikko

Tervamesikko (Melidectes ochromelas) on mesikoiden heimoon kuuluva varpuslintu. ==Levinneisyys== Tervamesikkoa tavataan Indonesiassa ja Papua- Uudessa-Guineassa. Lajin on kuvattu olevan pääasiassa harvinainen, vaikkakin paikallisesti yleinen. Sen ei uskota olevan vaarassa, ja se on luokiteltu elinvoimaiseksi. ==Lähteet== Luokka:Mesikot
Valkonaamamesikko

Valkonaamamesikko (Melidectes leucostephes) on mesikoiden heimoon kuuluva varpuslintu. ==Levinneisyys== Valkonaamamesikkoa tavataan Indonesiassa Uuden- Guinean saarella. Lajin ei uskota olevan vaarassa, ja se on luokiteltu elinvoimaiseksi. ==Lähteet== Luokka:Mesikot
Valko-otsamesikko

Valko-otsamesikko (Melidectes rufocrissalis) on mesikoiden heimoon kuuluva varpuslintu. ==Levinneisyys== Valko-otsamesikkoa tavataan Uuden-Guinean saarella Indonesiassa ja Papua-Uudessa-Guineassa. Lajia on kuvattu melko yleisestä yleiseksi, ja se on luokiteltu elinvoimaiseksi. ==Lähteet== Luokka:Mesikot
Isonokimesikko

Isonokimesikko (Melidectes foersteri) on mesikoiden heimoon kuuluva varpuslintu. ==Levinneisyys== Isonokimesikkoa tavataan Uuden-Guinean saarella Papua-Uudessa-Guineassa. Lajia on kuvattu yleiseksi, ja se on luokiteltu elinvoimaiseksi. ==Lähteet== Luokka:Mesikot
Kirjonokimesikko

Kirjonokimesikko (Melidectes torquatus) on mesikoiden heimoon kuuluva varpuslintu. ==Levinneisyys== Kirjonokimesikkoa tavataan Uuden-Guinean saarella Indonesiassa ja Papua-Uudessa-Guineassa. Lajia on kuvattu paikallisesti melko yleisestä yleiseksi viljelysalueilla, mutta muuten harvinaiseksi. Sen ei uskota olevan vaarassa, ja laji on luokiteltu elinvoimaiseksi. ==Lähteet== Luokka:Mesikot
Matt Nieto

Matthew ”Matt” Nieto (s. 5. marraskuuta 1992) on yhdysvaltalainen jääkiekkoilija, joka edustaa NHL-seura Pittsburgh Penguinsia. Lokakuussa 2020 Nieto teki vapaana agenttina San Jose Sharksin kanssa yksivuotisen ja 700 000 dollarin arvoisen sopimuksen. https://www.nhl.com/sharks/news/sharks-sign- forward-matt-nieto/c-319442286 Kesäkuussa 2021 Nieto teki kaksivuotisen jatkosopimuksen Sharksin kanssa. https://www.nhl.com/news/matt-nieto- signs-2-year-deal-to-stay-with-san-jose/c-325417550 Tammikuussa 2023 Sharks kauppasi Nieton ja Ryan Merkleyn Colorado Avalancheen vaihdossa Martin Kautiin ja Jacob MacDonaldiin. Kesällä 2023 Nieto teki kaksivuotisen sopimuksen Pittsburgh Penguinsin kanssa. == Tilastot == 2008–2009 U.S. National Under-18 Team NAHL 38 11 24 35 14 – – – – – 2009–2010 U.S. National Under-18 Team USHL 21 14 14 28 18 – – – – – 2010–2011 Boston University Terriers HE 39 10 13 23 16 – – – – – 2011–2012 Boston University Terriers HE 37 16 26 42 26 – – – – – 2012–2013 Boston University Terriers HE 39 18 19 37 24 – – – – – Worcester Sharks AHL 11 2 4 6 0 – – – – – 2013–2014 San Jose Sharks NHL 66 10 14 24 16 7 2 3 5 0 Worcester Sharks AHL 2 2 3 5 0 – – – – – 2014–2015 San Jose Sharks NHL 72 10 17 27 20 – – – – – 2015–2016 San Jose Sharks NHL 67 8 9 17 10 16 1 2 3 8 2016–2017 San Jose Sharks NHL 16 0 2 2 4 – – – – – Colorado Avalanche NHL 43 7 4 11 4 – – – – – 2017–2018 Colorado Avalanche NHL 74 15 11 26 14 6 0 3 3 2 2018–2019 Colorado Avalanche NHL 64 4 19 23 8 12 4 3 7 2 2019–2020 Colorado Avalanche NHL 70 8 13 21 6 14 1 2 3 4 2020–2021 San Jose Sharks NHL 28 5 2 7 4 – – – – – 2021–2022 San Jose Sharks NHL 70 6 11 17 19 – – – – – 2022–2023 San Jose Sharks NHL 45 8 7 15 8 – – – – – Colorado Avalanche NHL 36 4 5 9 8 7 0 0 0 2 2023–2024 Pittsburgh Penguins NHL 22 1 3 4 4 – – – – – 11 kautta yhteensä NHL 673 86 117 203 125 62 8 13 21 18 2 kautta yhteensä AHL 13 4 7 11 0 – – – – – 1 kautta yhteensä NAHL 38 11 24 35 14 – – – – – 1 kautta yhteensä USHL 21 14 14 28 18 – – – – – 3 kautta yhteensä HE 115 44 58 102 66 – – – – – 2009 USA U18 U18-MM-kilpailut 7 4 0 4 12 2010 USA U18 U18-MM-kilpailut 7 1 3 4 4 == Lähteet == * === Viitteet === Luokka:Yhdysvaltalaiset jääkiekkoilijat Luokka:Colorado Avalanchen pelaajat Luokka:San Jose Sharksin varaamat pelaajat Luokka:Vuonna 1992 syntyneet Luokka:Elävät henkilöt
Whistler Olympic Park Ski Jumps

Whistler Olympic Park Ski Jumps on kolmen hyppyrimäen muodostama mäkihyppystadion Whistlerissä Kanadassa. Mäissä kilpailtiin vuoden 2010 talviolympialaisten mäkihypyn ja yhdistetyn kilpailut. Mäkikeskus avattiin joulukuussa 2007 ja ensimmäiset maailmancupin kilpailut käytiin tammikuussa 2009. Mäkikeskus käsittää suur- ja normaalimäen, mutta alueelle on suunnitteilla myös pienempiä harjoitusmäkiä. ==Olympic Hill HS140== ===Mäkiennätyksen kehittyminen=== Suurmäen virallisen mäkiennätyksen 149,0 metriä on hypännyt Gregor Schlierenzauer, myös Ville Larinto hyppäsi 149,0 metriä, mutta kaatui hyppynsä. Naisten mäkiennätyksen 129,5 metriä on hypännyt Atsuko Tanaka. Päivämäärä Hyppääjä Pituus Kilpailu Kommentti 4.1.2008 Stefan Read 133,0 m 29.2.2008 Robert Johansson 139,0 m Continental Cup Guido Landert 140,5 m 15.1.2009 Anssi Koivuranta Yhdistetyn maailmancup 23.1.2009 Gregor Schlierenzauer Gregor Schlierenzauer 143,5 m Maailmancup 24.1.2009 Gregor Schlierenzauer 142,0 m 25.1.2009 Ville Larinto 149,0 m Kaatunut Gregor Schlierenzauer 149,0 m 30.3.2013 Atsuko Tanaka 129,5 m Kanadan mestaruuskilpailut 2013 Naisten mäkiennätys ==Olympic Hill HS106== ===Mäkiennätyksen kehittyminen (miehet)=== Virallisen mäkiennätyksen 108,0 metriä on hypännyt Simon Ammann. Epävirallisen mäkiennätyksen 109,5 metriä on hypännyt Adam Małysz. Päivämäärä Hyppääjä Pituus Kilpailu Kommentti 5.1.2008 Stefan Read 101,5 m 27.2.2008 Guido Landert FIS Cup 28.2.2008 Nicolas Fettner 102,5 m Stefan Kaiser Martin Höllwarth 104,0 m Guido Landert Markus Eggenhofer 105,0 m 10.2.2010 Stefan Hula 108,0 m Talviolympialaiset 2010 11.2.2010 Adam Małysz 109,5 m 13.2.2010 Simon Ammann 108,0 m ===Mäkiennätyksen kehittyminen (naiset)=== Naisten mäkiennätyksen 105,5 metriä ovat hypänneet Lindsey Van ja Alexandra Pretorius. Päivämäärä Hyppääjä Pituus Kilpailu 5.1.2008 Lindsey Van 105,5 m 28.3.2013 Alexandra Pretorius Kanadan mestaruuskilpailut 2013 ==Lähteet== *http://www.skisprungschanzen.com/EN/Ski+Jumps/CAN-Canada/BC- British+Columbia/Whistler/0122/ *http://data.fis-ski.com/global-links/all-fis- results.html?place_search=Vancouver&seasoncode;_search=all&sector;_search=JP&date;_search=&gender;_search=&category;_search=&codex;_search=&nation;_search=&disciplinecode;_search=&date;_from=01&search;=Search&limit;=50 Luokka:Kanadan hyppyrimäet Luokka:Talviolympialaiset 2010 Luokka:Brittiläinen Kolumbia
Hikagyaku Ziprock

Hikagyaku Ziprock (tyyliteltynä Hikagyaku ZiprocK) on An Cafen järjestyksessään viides studioalbumi. Se julkaistiin vuonna 2013. == Kappaleet == # # # # # # # # # # # === Bonuskappaleet === # * # # == Lähteet == Luokka:Antic Cafen albumit Luokka:Vuoden 2013 albumit
Kansleri (Venäjä)

Kansleri (, kantsler; myös valtakunnankansleri) oli Venäjän keisarikunnassa rankijärjestelmän ensimmäiseen luokkaan kuulunut korkein siviilivirka-arvo. Sen kanssa samanarvoisia olivat vain kenraaliamiraalin ja kenraalisotamarsalkan sotilasarvot sekä 1. luokan todellisen salaneuvoksen arvonimi. Pietari Suuri perusti kanslerin nimikkeen vuonna 1709 ja se annettiin kaikkiaan yhdelletoista henkilölle keisarikunnan aikana. Kanslereita oli yleensä vain yksi kerrallaan ja nimikkeeseen liittyi normaalisti valtakunnan ulkoministerin tehtävä. Lisäksi jotkut saivat sitä alemman varakanslerin arvon, joka oli toisen luokan arvonimi. Viimeiset keisarit Aleksanteri III ja Nikolai II eivät enää nimittäneet yhtään kansleria, mutta virallisesti nimikettä ei lakkautettu ennen keisarikunnan päättymistä. ==Luettelo kanslereista== *Gavriil Golovkin 1709–1734 *Aleksei Tšerkasski 1740–1742 *Aleksei Bestužev-Rjumin 1744–1758 (erotettiin) *Mihail Vorontsov 1758–1763 (erotettiin) *Ivan Osterman 1796–1797 (erotettiin) *Aleksandr Bezborodko 1797–1799 *Aleksandr Vorontsov 1802 *Nikolai Rumjantsev 1809–1814 (jäi eläkkeelle) *Viktor Kotšubej 1834 *Karl Robert Nesselrode 1845–1856 (jäi eläkkeelle) *Aleksandr Gortšakov 1867–1882 (jäi eläkkeelle) ==Aiheesta muualla== *Kanslereiden kuvat Luokka:Venäjän rankijärjestelmä
John Langdon-Davies

John Eric Langdon-Davies (18. maaliskuuta 1897 Eshowe, Etelä-Afrikka – 5. joulukuuta 1971 Shoreham, Kent, Yhdistynyt kuningaskunta) oli brittiläinen kirjailija ja toimittaja, Plan-järjestön perustaja ja pasifisti. John Langdon- Davies syntyi Etelä-Afrikassa ja muutti kuusivuotiaana Britanniaan. Hän aloitti kirjailijanuransa vuonna 1917. Tuolloin hänet kutsuttiin myös sotapalvelukseen, mutta hän kieltäytyi aseista ja sai lyhyen vankilatuomion. Langdon-Davies muistetaan erityisesti Espanjan sisällissodan ja talvisodan kirjeenvaihtajana. Hänen talvisotakirjansa Hyökkäys lumessa vuodelta 1941 suomennettiin vuonna 2014. Langdon-Daviesin aloitteesta ensimmäiset Planin kummit alkoivat tukea Espanjan sisällissodassa orvoksi jääneitä lapsia vuonna 1937. ==Teoksia== * The Dream Splendid (1917) * Militarism in Education (1919) * Man on Mountain (1922) * The New Age of Faith (1925) * A Short History of Women (1927) * The Future of Nakedness (1928) * Dancing Catalans (1929) * Man and his Universe (1930) * Science and Common Sense (1931) * Inside the atom (1933) * Radio: The Story of the Capture and Use of Radio Waves (1935) * Then a Soldier (1934) * A Short History of the Future (1936) * Behind the Spanish Barricades (1936) * The Spanish Church and Politics (1937) * The Case for the Government (1938) * Air Raid (1938) * Parachutes over Britain (1940) * Fifth Column (1940) * Finland. The First Total War (1940) * Nerves versus Nazis (1940) * Invasion in the Snow (1941) * The Home Guard Training Manual (1940) * Home Guard Warfare (1941) * The Home Guard Fieldcraft Manual (1942) * A Trifling Reminiscence from less troubled Times (1941) * How to Stalk. A Practical Manual for Home Guards (1941) * American Close-Up (1943) * Life Blood (1945) * British Achievement in the Art of Healing (1946) * Conquer Fear (1948) * Russia Puts the Clock Back (johdanto Henry Hallett Dale) (1949) * NPL: Jubilee Book of the National Physical Laboratory (1951) * Westminster Hospital (1952) * Gatherings from Catalonia (1953) * Sex, Sin and Sanctity (1954) * The Ethics of Atomic Research (1954) * The Unknown, Is It Nearer? (E.J. Dingwallin kanssa) (1956) * Seeds of Life (1957) * Man, The Known and the Unknown (1960) * The Cato Street Conspiracy (nimellä John Stanhope) (1962) * Carlos, the Bewitched (nimellä John Nada) (1962) * The Facts of Sex (1969) * Spain (1971) ==Kirjallisuutta== * Luokka:Vuonna 1897 syntyneet Luokka:Vuonna 1971 kuolleet Luokka:Brittiläiset toimittajat Luokka:Brittiläiset kirjailijat Luokka:Pasifistit
Gavriil Golovkin

Gavriil Ivanovitš Golovkin (1660–1734) oli venäläinen kreivi, diplomaatti ja valtiomies, joka toimi tsaari Pietari Suuren läheisenä neuvonantajana ja ulkoministerinä.Gavriil Ivanovich, Count Golovkin Encyclopædia Britannica Online Academic Edition. Viitattu 13.3.2014. Golovkin oli sukua Pietari Suuren äidille Natalja Naryškinalle ja tuli hoviin vuonna 1677. Hän auttoi Naryškinaa ja Pietaria syrjäyttämään vuonna 1689 sijaishallitsijana toimineen Pietarin sisarpuolen Sofia Aleksejevnan, ja sai tämän jälkeen nimityksen valtion raha- asioiden johtoon. Golovkin seurasi Pietaria tiiviisti tämän vuosina 1696–1697 Länsi-Eurooppaan tekemällä kiertomatkalla ja työskenteli hänen kanssaan hollantilaisilla laivatelakoilla. Pietari nimitti hänet Venäjän ulkoasiainkanslian johtoon vuonna 1706. Vuonna 1709 Golovkin sai ensimmäisenä uuden kanslerin arvon, joka myönnettiin hänelle Pultavan taistelukentällä. Hänet korotettiin myös kreiviksi 1710.Nordisk familjebok (1908), s. 1449 Runeberg.org. Viitattu 13.3.2014. Vuonna 1717 Golovkinista tuli vastaperustetun ulkoasiainkollegion puheenjohtaja. Pietari Suuren seuraajaksi 1725 tulleen Katariina I:n valtakaudella Golovkin nimitettiin jäseneksi salaneuvostoon, jolle hallitusvalta keskittyi. Katariina nimitti hänet myös testamenttinsa toimeenpanijaksi. Katariina oli toivonut valtaistuimen pysyvän Pietari Suuren jälkeläisillä, mutta kun entisen tsaarin pojanpoika Pietari II kuoli vuonna 1730, Golovkin ryhtyi tukemaan uudeksi hallitsijaksi Kuurinmaan herttuatar Annaa, joka oli Pietari Suuren velipuolen tytär. Golovkinin tuella Anna pääsi hallitsijaksi ja sai itselleen yksinvaltaisen aseman, vaikka eräät salaneuvoston jäsenet olivat pyrkineet rajoittamaan hänen valtaansa. Anna nimitti Golovkinin hallituksensa jäseneksi ja 1731 senaattoriksi, mutta Golovkin ei vanhuuden ja sairauden vuoksi enää viimeisinä vuosinaan osallistunut aktiivisesti hallitusasioihin. Gavriil Golovkinin poika Mihail Golovkin toimi myöhemmin varakanslerina, mutta joutui syrjäytetyksi. Golovkinin kreivisuku sammui vuonna 1846. ==Lähteet== Luokka:Venäjän ulkoasiainministerit Luokka:Vuonna 1660 syntyneet Luokka:Vuonna 1734 kuolleet
Closer (kappale)

Closer on norjalaisartisti Frida Amundsenin kappale hänen September Blue- debyyttialbumilta. Sen julkaisi Parlophone Music albumin ensimmäisenä singlenä 20. toukokuuta 2011. Kappaleelle on tehty myös musiikkivideo, joka julkaistiin videopalvelu YouTubessa 9. tammikuuta 2012. Kappale oli kotimaassaan menestys, sillä se oli Norjassa vuoden 2011 soitetuin kappale. Suomessa kappaleen paras sijoitus on radiolistan sija 10. ==Kappalelista== Digitaalinen lataus * 1. Closer - 2:38 ==Listasijoitukset== Lista Paras sijoitus Norja (VG-lista) 1 ==Lähteet== Luokka:Vuoden 2011 kappaleet Luokka:Frida Amundsenin kappaleet